stanford-oval/wikipedia huggingface dataset:
มอร์ทัลคอมแบต 11

| มอร์ทัลคอมแบต 11 |
| --- | --- |

ผู้พัฒนา: NetherRealm Studios
ผู้จัดจำหน่าย: วอร์เนอร์ บราเธอส์ อินเตอร์แอคทีฟ เอนเตอร์เทนเมนต์
กำกับ: Ed Boon
อำนวยการผลิต: Graeme Bayless
ออกแบบ: John Edwards
โปรแกรมเมอร์: Gavin Freyberg
ศิลปิน: Steve Beran
เขียนบท: Dominic Cianciolo Shawn Kittelsen
แต่งเพลง: Wilbert Roget, II
ชุด: มอร์ทัลคอมแบต
เอนจิน: อันเรียลเอนจิน 3
เครื่องเล่น: ไมโครซอฟท์ วินโดวส์ นินเท็นโด สวิตช์ เพลย์สเตชัน 4 เอกซ์บอกซ์วัน สตาเดีย เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: วินโดวส์, เพลย์สเตชัน 4, เอกซ์บอกซ์วันทั่วโลก: 23 เมษายน 2019นินเท็นโด สวิตช์NA: 23 เมษายน 2019 EU: 10 พฤษภาคม 2019สตาเดียทั่วโลก: 19 พฤศจิกายน 2019เพลย์สเตชัน 5, เอกซ์บอกซ์ซีรีส์เอกซ์และซีรีส์เอสทั่วโลก: 17 พฤศจิกายน 2020
แนว: ต่อสู้
รูปแบบ: ผู้เล่นคนเดียว, หลายผู้เล่น
มอร์ทัลคอมแบต 11 (อังกฤษ: Mortal Kombat 11) เป็นวิดีโอเกมแนวต่อสู้ พัฒนาโดย NetherRealm Studios และจัดจำหน่ายโดยวอร์เนอร์ บราเธอส์ อินเตอร์แอคทีฟ เอนเตอร์เทนเมนต์ ตัวเกมเป็นภาคหลักลำดับที่ 11 ในชุดเกม มอร์ทัลคอมแบต และเป็นภาคต่อของเกม มอร์ทัลคอมแบต X ในปี 2015 ตัวเกมประกาศเปิดตัวในงานเดอะเกมอวอร์ดส์ 2018 มอร์ทัลคอมแบต 11 วางจำหน่ายในอเมริกาเหนือและยุโรปในวันที่ 23 เมษายน 2019 สำหรับไมโครซอฟท์ วินโดวส์ นินเท็นโด สวิตช์ เพลย์สเตชัน 4 และ เอกซ์บอกซ์วัน ยกเว้นเวอร์ชันนินเท็นโด สวิตช์ ของในโซนยุโรปซึ่งวางจำหน่ายในวันที่ 10 พฤษภาคม 2019 ตัวเกมยังวางจำหน่ายบนสตาเดียในวันที่ 19 พฤศจิกายน 2019
เมื่อตัวเกมวางจำหน่าย เวอร์ชันคอนโซลของ มอร์ทัลคอมแบต 11 ได้รับกระแสวิจารณ์แง่บวกเป็นอย่างมาก โดยยกย่องรูปแบบการเล่น เนื้อเรื่อง กราฟิก และเน็ตโค้ดที่ปรับปรุงแล้ว แต่ได้รับการวิพากษ์วิจารณ์ถึงการปรากฏตัวของไมโครทรานส์แอคชั่นและการพึ่งพาการฟาร์มที่มากเกินไป ส่วนเสริมสำหรับเกมวางจำหน่ายในวันที่ 26 พฤษภาคม 2020 ในชื่อ มอร์ทัลคอมแบต 11: อาฟเตอร์แมท ส่วนเสริมนี้ประกอบด้วยโหมดเนื้อเรื่องเพิ่มเติม ตัวละครใหม่สามตัว และด่านใหม่ ตัวเกมเกมเวอร์ชันปรับปรุงซึ่งมีเนื้อหาที่สามารถดาวน์โหลดได้ทั้งหมดวางขายในชื่อ มอร์ทัลคอมแบต 11: อัลติเมตอิดีชัน โดยวางจำหน่ายสำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ในวันที่ 17 พฤศจิกายน 2020
ไมโครซอฟท์ โมบาย

| --- | --- |

ประเภท: จำกัด
อุตสาหกรรม: โทรคมนาคม
ก่อตั้ง: 25 เมษายน พ.ศ. 2557 (10 ปี)
สำนักงานใหญ่:  เอสโป ฟินแลนด์
บุคลากรหลัก: สตีเฟน อีลอป, โจ ฮาร์โลว์
ผลิตภัณฑ์: โทรศัพท์มือถือ มัลติมีเดีย
บริษัทแม่: ไมโครซอฟท์ คอร์ปเปอเรชั่น
เว็บไซต์: http://www.microsoft.com/nokia
ไมโครซอฟท์ โมบาย (อังกฤษ: Microsoft Mobile Oy) เป็นบริษัทโทรคมนาคมรายใหญ่ของโลก มีสำนักงานใหญ่อยู่ที่เมืองเอสโป ประเทศฟินแลนด์ ปัจจุบันเป็นผู้ผลิตโทรศัพท์มือถือที่ใหญ่เป็นอันดับ 2 ของโลกโดยเกิดจากการที่เมื่อวันที่ 2 กันยายน พ.ศ. 2556 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ ต่อมาในวันที่ 25 เมษายน 2557 ไมโครซอฟท์ได้เปลี่ยนชื่อโนเกียเป็นไมโครซอฟท์ โมบาย ซึ่งจะเป็นในฐานะบริษัทลูก
สำนักงานใหญ่ไมโครซอฟท์ โมบาย
ประวัติ

3 พฤษภาคม ค.ศ. 2011 ไมโครซอฟท์และโนเกียได้ประกาศร่วมมือพัฒนา Windows Phone
2 กันยายน ค.ศ. 2013 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ
25 เมษายน ค.ศ. 2014 ไมโครซอฟท์ได้ก่อตั้งไมโครซอฟท์ โมบาย
18 พฤษภาคม ค.ศ. 2016 ไมโครซอฟท์ได้หมดสัญญาผูกพันกับทางโนเกีย ที่ห้ามไม่ให้โนเกียดำเนินการจัดจำหน่ายสมาร์ทโฟนในชื่อโนเกีย
27 พฤษภาคม ค.ศ. 2016 ไมโครซอฟท์ได้ยกเลิกการผลิตไมโครซอฟท์ ลูเมียของไมโครซอฟท์ โมบาย โดยการปลดพนักงานออกถึง 1,850 ตำแหน่ง ซึ่งคาดว่าจะแล้วเสร็จภายในเดือนกรกฎาคมปี 2017
ดูเพิ่ม

ไมโครซอฟท์ เซอร์เฟซ
แหล่งข้อมูลอื่น

| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน โมบาย  นอตติง 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  Freescale Semiconductor  ฟูจิตสึ  แอลจี อีเลคทรอนิคส์  Infineon Technologies  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ยูนิซอค  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  Bell Canada  BT Corporation  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  KT  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  Swisscom  เทเลนอร์  ทรู  เทเลคอม อิตาเลีย  Telefónica  TeliaSonera  Verizon  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
ไมโครซอฟท์ ออฟฟิศ

| --- | --- |
 

นักพัฒนา: ไมโครซอฟท์
ระบบปฏิบัติการ: ไมโครซอฟท์ วินโดวส์ แมคอินทอช
ประเภท: โปรแกรมสำนักงาน
สัญญาอนุญาต: ซอฟต์แวร์ลิขสิทธิ์
เว็บไซต์: office.microsoft.com
ไมโครซอฟท์ ออฟฟิศ (อังกฤษ: Microsoft Office) เป็นชุดโปรแกรมสำนักงาน พัฒนาโดยไมโครซอฟท์ซึ่งสามารถใช้งานได้ในระบบปฏิบัติการไมโครซอฟท์ วินโดวส์ และแอปเปิล แมค
ไมโครซอฟท์ ออฟฟิศยังมีการส่งเสริมให้ใช้บริการผ่านระบบเครื่องแม่ข่าย (Server) และ บริการผ่านหน้าเว็บ (Web Based)
ในรุ่นใหม่ๆ ของไมโครซอฟท์ ออฟฟิศ เราจะเรียกมันว่า ระบบสำนักงาน (Office system) แทนแบบเก่าคือ ชุดโปรแกรมสำนักงาน (Office Suite) ซึ่งการเรียกว่า ระบบสำนักงานจะรวมการทำงานกับเครื่องแม่ข่ายเอาไว้ด้วย
ในวันที่ 16 กุมภาพันธ์ ค.ศ. 2006 ที่ผ่านมา ไมโครซอฟท์ได้ประกาศเรื่อง "ไมโครซอฟท์ ออฟฟิศ 2007" ที่จะเปลี่ยนแปลงหน้าจอการใช้งาน (User Interface) และ รูปแบบไฟล์แบบ XML เป็นหลัก
รุ่นเสถียรล่าสุด คือไมโครซอฟท์ ออฟฟิศ 2007 ซึ่งออกจำหน่ายในวันที่ 30 มกราคม พ.ศ. 2550
ออฟฟิศรุ่นแรก เกิดขึ้นราวยุค 90 เมื่อออฟฟิศออกสู่ตลาด ทำให้เข้ามาแบ่งส่วนตลาดส่วนหนึ่งได้อย่างง่ายดาย จุดขายหลักของ ออฟฟิศคือราคาที่ถูกกว่า และสามารถเลือกซื้อเฉพาะที่ต้องการได้อีกด้วย โดยรุ่นแรกของออฟฟิศ ประกอบไปด้วย เวิร์ด เอกเซล และพาวเวอร์พอยท์ และยังมีรุ่น "โปร (PRO)" ที่จะรวม แอคเซส และ สเคสดูลพลัส เข้าไปด้วย
ดูเพิ่ม

โอเพ่นออฟฟิศ
สตาร์ออฟฟิศ
แหล่งข้อมูลอื่น

เว็บไซต์ออฟฟิศ
เว็บไซต์ออฟฟิศภาษาไทย
ไมน์คราฟต์: สตอรีโหมด

บทความนี้เกี่ยวกับเกมที่สร้างโดยเทลล์เทลเกมส์ สำหรับวิดีโอเกมแซนด์บ็อกซ์ ดูที่ ไมน์คราฟต์
| ไมน์คราฟต์: สตอรีโหมด Minecraft: Story Mode |
| --- | --- |

ผู้พัฒนา: เทลล์เทลเกมส์ โมแยง
ผู้จัดจำหน่าย: เทลล์เทลเกมส์ โมแยง
ชุด: ไมน์คราฟต์
เอนจิน: เทลล์เทลทูล
เครื่องเล่น: แอนดรอยด์ ไอโอเอส แอปเปิลทีวี ไมโครซอฟท์วินโดวส์ นินเท็นโดสวิตช์ แมคโอเอส เพลย์สเตชัน 3 เพลย์สเตชัน 4 วียู เอกซ์บอกซ์ 360 เอกซ์บอกซ์วัน
วางจำหน่าย: ภาค 1  ตอนที่ 1 วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน แอนดรอยด์, ไอโอเอส วียู พีเอสวิต้า   ตอนที่ 2 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 3 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 4 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 5 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 6 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 7 แอนดรอยด์, ไอโอเอส, วินโดวส์, โแมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน   ตอนที่ 8 แอนดรอยด์, ไอโอเอส, วินโดวส์, แมคโอเอส, พีเอส 3, พีเอส 4, เอกซ์บอกซ์ 360, เอกซ์บอกซ์วัน    ทุกตอน เอกซ์บอกซ์ 360, เอกซ์บอกซ์วัน, เพลย์สเตชัน 3, เพลย์สเตชัน 4, PC วียู นินเท็นโดสวิตช์   ภาค 2  ตอนที่ 1 พีซี, พีเอส4, เอกซ์บอกซ์วัน, ไอโอเอส, วินโดวส์ 10  แอนดรอยด์  เอกซ์บอกซ์ 360    ตอนที่ 2 15 สิงหาคม 2017   ตอนที่ 3 19 กันยายน 2017   ตอนที่ 4 7 พฤศจิกายน 2017   ตอนที่ 5 19 ธันวาคม 2017 
แนว: ผจญภัยกราฟิก
รูปแบบ: ผู้เล่นคนเดียว
ไมน์คราฟต์: สตอรีโหมด (อังกฤษ: Minecraft: Story Mode) หรือ ไมน์คราฟต์: โหมดเนื้อเรื่อง เป็นวิดีโอเกมผจญภัยกราฟิกแบบชี้และคลิกที่นำเสนอเนื้อเรื่องแบบตอน ถูกพัฒนาและวางจำหน่ายโดยเทลล์เทลเกมส์ (Telltale Games) ซึ่งได้นำต้นแบบมาจากวิดีโอเกมแซนด์บ็อกซ์ไมน์คราฟต์ 5 ซึ่งตอนของเกมนี้ได้ถูกว่างจำหน่ายในช่วงเดือนตุลาคม ค.ศ. 2015 ไปจนถึงเดือนมีนาคม ค.ศ. 2016 และ 3 ตอนเพิ่มเติมเป็นตอนที่สามารถดาวน์โหลดได้ (DLC) ในช่วงกลางปี ค.ศ. 2016 เกมนี้ได้ถูกปล่อยบนไมโครซอฟท์วินโดวส์, แมคโอเอส, เพลย์สเตชัน 3, เพลย์สเตชัน 4, เพลย์สเตชันวิต้า, วียู, นินเท็นโดสวิตช์, เอกซ์บอกซ์ 360, เอกซ์บอกซ์วัน, แอนดรอยด์, ไอโอเอส และแอปเปิลทีวี เกมนี้ได้ร่วมพัฒนากับโมแจง (Mojang) ซึ่งผู้พัฒนาที่แท้จริงของไมน์คราฟต์ และเวอร์ชันเต็มของเกมนี้ได้วางจำหน่ายในเดือนธันวาคม ค.ศ. 2016
แนวเกมจะเป็นแบบตอน ๆ ตามแบบของเทลล์เทลเกมส์ที่เคยใช้ในเดอะวอล์กกิงเดด (The Walking Dead), เดอะวูล์ฟอะมองอัส (The Wolf Among Us), เทลส์ฟรอมเดอะบอร์ดเดอร์แลนดส์ (Tales from the Borderlands) และเกมออฟโทรนส์ (Game of Thrones) เกมนี้จะเริ่มจากตัวละครใหม่ที่ชื่อ เจสซี (Jesse) ซึ่งเขาสามารถเป็นเพศหญิงหรือเพศชายก็ได้แล้วแต่เราจะเลือก โดยในเกม พวกเขาและมิตรสหายของพวกเขาจะต้องพยายามที่จะช่วยโลกโดยการเอาชนะวิทเธอร์สตอร์ม (Wither Storm)
ภาค 2 (มี 5 ตอน) ถูกปล่อยออกมาในเดือนกรกฎาคม ค.ศ 2017 และได้ดำเนินเรื่องราวต่อจากเนื้อเรื่องต่อจากภาค 1 ตามตัวเลือกที่ผู้เล่นได้เลือกระหว่างตลอดทั้งภาค 1
เกมการเล่น

ไมน์คราฟต์: สตอรีโหมดเป็นวิดีโอเกมผจญภัยกราฟิกแบบจุดและคลิกแนวคอเมดีดราม่ามีการโต้ตอบเป็นตอน ๆ ซึ่งเหมือนกับเกมอื่น ๆ ของเทลล์เทลเกมส์ที่มีการปล่อยออกมาเป็นตอน ๆ ในเกมผู้เล่นจะเก็บไอเทม แก้ปัญหา และคุยกับตัวละครที่ผู้เล่นไม่ได้ควบคุม (NPC) ผ่านทางแผนผังการสนทนา (Dialog tree) เพื่อที่จะได้เรียนรู้เกี่ยวกับเรื่องราวต่าง ๆ และกำหนดว่าจะทำอะไรต่อไป ซึ่งเหมือนกันเกมอื่น ๆ ของเทลล์เทลเกมส์ที่การตัดสินใจของผู้เล่นจะส่งผลกระทบกับเหตุการณ์ในขณะนั้นและตอนต่อไป แต่อย่างไรก็ตาม ก็ไม่เหมือนกับเกมของเทลล์เทลเกมส์ที่ผ่านมาที่มีแน้วโน้มไปทางผู้ใหญ่หรืออารมณ์ที่มากเกินไป เช่น การตายของตัวละครที่สำคัญ แต่ไมน์คราฟต์: สตอรีโหมดนั้นจะมุ่งเน้นไปทางที่เหมาะกับครอบครัว ดังนั้นการตัดสินใจและอารมณ์ก็ยังเป็นจุดที่สำคัญ แต่จะไม่มีภาพหรือรูปแบบแบบผู้ใหญ่ การคราฟต์และการสร้างซึ่งเป็นองค์ประกอบที่สำคัญของไมน์คราฟต์ก็ได้มีอยู่ในเกมการเล่นด้วย โดยจะเป็นวิธีที่คล้าย ๆ กัน ในเกมจะมีระบบต่อสู้และลำดับการกระทำอื่น ๆ ด้วย โดยนำเนินการผ่านทางควิกไทม์อีเวนต์ (Quick time event) ซึ่งเหมือนกับเกมของเทลล์เทลเกมส์เกมอื่น ๆ ที่เป็นตอน ๆ
เรื่องย่อ

ไมน์คราฟต์: สตอรีโหมดเป็นเรื่องราวที่เกิดขึ้นภายในเกมไมน์คราฟต์ โดยตัวละครหลักคือ เจสซี (Jesse) (ให้เสียงโดย แพตตัน ออสวอลต์ (Patton Oswalt)/แคทเธอรีน เทเบอร์ (Catherine Taber)) ผู้ซึ่งเป็นผู้เล่นใหม่ที่หลงใหลในเกมไมน์คราฟต์และเป็นผู้ที่ออกเดินทางกับเพื่อนของเขาภายในโลกไมน์คราฟต์เพื่อที่จะตามหาดิออร์เดอร์ออฟเดอะสโตน (The Order of the Stone) เขาคือกลุ่มที่ประกอบด้วย เกเบรียล (Gabriel), เอลเลการ์ด (Ellegaard), แม็กนัส (Magnus), ซอเรน (Soren) และไอวอร์ (Ivor) พวกเขาคือ 5 นักผจญภัยในตำนานที่เคยช่วยโลกไมน์คราฟต์ไว้ ในเกมเจสซีจะเป็นผู้เล่นใหม่ที่กำลังเรียนรู้วิธีการสร้างและการคราฟต์ และเขาก็ยังหลงใหลโลกของไมน์คราฟต์ด้วย ในเกมจะประกอบไปด้วยสถานที่ต่าง ๆ ที่เหมือนกับไมน์คราฟต์ของจริง เช่น เนเธอร์ (Nether), ดิเอนด์ (The End), และฟาร์เแลนดส์ (Far Lands) เป็นต้น
ตัวละคร > ภาค 2

| ชื่อ | คนพากย์ |
| --- | --- |
เจสซี (อังกฤษ: Jesse): เสียงผู้ชาย - แพตตัน ออสวอลต์ (Patton Oswalt) เสียงผู้หญิง - แคทเธอรีน เทเบอร์ (Catherine Taber)
โอลิเวีย (อังกฤษ: Olivia): มาร์ธา พลิมป์ตัน (Martha Plimpton)
แอ็กเซล (อังกฤษ: Axel): ไบรอัน โพสัห์น (Brian Posehn)
เพตรา (อังกฤษ: Petra): แอชลีย์ จอห์นสัน (Ashley Johnson)
ลูคัส (อังกฤษ: Lukas): สกอตต์ พอร์เตอร์ (Scott Porter)
เรดาร์ (อังกฤษ: Radar): ยูริ โลเวนธอล (Yuri Lowenthal)
ไอวอร์ (อังกฤษ: Ivor): พอล รูเบนส์ (Paul Reubens)
| ชื่อ | คนพากย์ |
| --- | --- |
ลูนา (ลามะ) (อังกฤษ: Lluna): เป็นตัวละครที่ไม่มีเสียงพากย์
สเตลลา (อังกฤษ: Stella): แอชลีย์ อัลเบิร์ต (Ashley Albert)
โรดริโก (อังกฤษ: Rodrigo): เป็นตัวละครที่ไม่มีเสียงพากย์
| ชื่อ | คนพากย์ |
| --- | --- |
แจ็ก (อังกฤษ: Jack): เฟรด แททาส์ชอร์ (Fred Tatasciore)
เนิร์ม (ชาวบ้าน) (อังกฤษ: Nurm): มาร์ก บาร์โบเลก (Mark Barbolak)
โวส (อังกฤษ: Vos): จีน-เบอนัว โบลงก์ (Jean-Benoît Blanc)
| ชื่อ | คนพากย์ |
| --- | --- |
โรมิโอ (อังกฤษ: Romeo): จีน-เบอนัว โบลงก์ (Jean-Benoît Blanc)  เสียงเมื่อเขาปลอมตัวเป็นเจสซีถูกพากย์โดย เสียงผู้ชาย - แพตตัน ออสวอลต์ (Patton Oswalt)  เสียงผู้หญิง - แคทเธอรีน เทเบอร์ (Catherine Taber)
ซาร่า (อังกฤษ: Xara): เอพริล สเตวาร์ต (April Stewart)
เฟรด (อังกฤษ: Fred): เฟรด แททาส์ชอร์ (Fred Tatasciore)
| ชื่อ | คนพากย์ |
| --- | --- |
วอร์เดน (อังกฤษ: Warden): โดโนแวน แพตตัน (Donovan Patton)
ลาร์จเฮนรี่ (โกเลมเหล็ก) (อังกฤษ: Large Henry): เป็นตัวละครที่ไม่มีเสียงพากย์
แอนโธนี (อังกฤษ: Anthony): Bigbst4tz2 (ชื่อช่องในยูทูบ)
บริก (อังกฤษ: Brick): เฟรด แททาส์ชอร์ (Fred Tatasciore)
เจฟฟ์ (วัวเห็ด) (อังกฤษ: Geoff): เป็นตัวละครที่ไม่มีเสียงพากย์
อ็อกซ์บลัด (อังกฤษ: Oxblood): เกรกก์ เบอร์เกอร์ (Gregg Berger)
ร็อบ (อังกฤษ: Rob): มาร์ก บาร์โบเลก (Mark Barbolak)
บิกแฮงก์ (อังกฤษ: Big Hank): เป็นตัวละครที่ไม่มีเสียงพากย์
เทอร์รี (อังกฤษ: Terry): เชน สไนเดอร์ (Shane Snider)
คาร์ไมน์ (อังกฤษ: Carmine): เชน สไนเดอร์ (Shane Snider)
| ชื่อ | คนพากย์ |
| --- | --- |
เอนเดอร์แมนยักษ์ (อังกฤษ: Giant Enderman): เป็นตัวละครที่ไม่มีเสียงพากย์
บินตะ (อังกฤษ: Binta): คิมเบอร์ลี บรุ๊กส์ (Kimberly Brooks)
พอร์กช็อป (คน) (อังกฤษ: PorkChop): มาลี แฟลนาแกน (Malie Flanagan)
เคนต์ (อังกฤษ: Kent): มาร์ก บาร์โบเลก (Mark Barbolak)
วาฟเฟิลส์ (ไก่) (อังกฤษ: Waffles: เป็นตัวละครที่ไม่มีเสียงพากย์
วิลลี (อังกฤษ: Willy): ยูริ โลเวนธอล (Yuri Lowenthal)
ซุป (อังกฤษ: Soup): เคที โชนาคัส (Katie Chonacas)
วอล (อังกฤษ: Val): เคริ วอห์ลเกรน (Kari Wahlgren)
บล็อกโก (อังกฤษ: Blocco): เป็นตัวละครที่ไม่มีเสียงพากย์
ฮิลดา (อังกฤษ: Hilda): 
แคม (อังกฤษ: Cam): เอพริล สเตวาร์ต (April Stewart)
แวนดา (อังกฤษ: Wanda): จูเลียนน์ บิวส์เชอร์ (Julianne Buescher)
รายชื่อตอน > ภาค 2 (2017)

| ลำดับ | ตอนที่ | ชื่อตอน | กำกับโดย | เนื้อเรื่องโดย | วันที่วางจำหน่ายต้นฉบับ |  |
| --- | --- | --- | --- | --- | --- | --- |

| 9 | 1 | "Hero in Residence" | โจนาธาน สเตวเดอร์ | อีริก สตีร์เพะ | 11 กรกฎาคม ค.ศ. 2017 (2017-07-11) |  |
 ขณะที่เพื่อนเก่าและความรับผิดชอบต่อสิ่งใหม่ ๆ ดึงให้เจสซีไปในทิศทางที่ต่างกัน นั่นคือการค้นพบถุงมือพริสมารีน (Prismarine Gauntlet) แปลก ๆ ซึ่งนำให้ฮีโรของเราไปสู่โลกใหม่ที่ลึกลับและอันตราย
| 10 | 2 | "Giant Consequences" | โจนาธาน สเตวเดอร์ | อีริก สตีร์เพะ | 15 สิงหาคม ค.ศ. 2017 (2017-08-15) |  |
 ศัตรูที่ทรงพลังปรากฏออกมาที่เมืองบีคอนทาวน์และให้เจสซีทำภารกิจบางอย่างที่แปลกปลาด (และเสี่ยงชีวิต) อย่างไรก็ตามนี้จะเป็นบทพิสูจน์มิตรภาพและพันธมิตรใหม่ เพื่อที่จะได้ให้เจสซีสู้และช่วยโลกจากศัตรูที่ยิ่งใหญ่ตัวนี้
| 11 | 3 | "Jailhouse Block" | คริส ไรเซอร์ | อดัม ด็อกเลส | 19 กันยายน ค.ศ. 2017 (2017-09-19) |  |
 เจสซีและผ่องเพื่อนต้องมีความกล้าหาญในคุกที่อันตรายแห่งนี้ และผู้ต้องขังก็ยิ่งเป็นอันตรายมากขึ้นเมื่อไปถึงความลับที่ใจกลางของคุก... แต่แล้วเมื่อศัตรูกลับกลายมาเป็นเพื่อนของเจสซี ที่จริงแล้วศัตรูของศัตรูคือมิตรจริงหรือ?
| 12 | 4 | "Below the Bedrock" | แดเนียล โรซาเลส | นิโคล มาร์ติเนซ | 7 พฤศจิกายน ค.ศ. 2017 (2017-11-07) |  |
 ฮีโรของพวกเราได้เดินทางไปยังดินแดนที่ถูกลืมมาแสนนาน ซึ่งเป็นที่ที่พวกเขาไม่เคยเห็นมาก่อนและมีอันตรายแฝงตัวอยู่รอบ ๆ ทุกมุม แล้วพันธมิตรใหม่ของเจสซีและมิตรภาพจะยังทนอยู่กับสิ่งที่พวกเขาเผชิญอยู่หรือไม่?
| 13 | 5 | "Above and Beyond" | มาร์ก โดรสต์ | อดัม มิลเลอร์ | 19 ธันวาคม ค.ศ. 2017 (2017-12-19) |  |
 การต่อสู้ครั้งสุดท้ายของศัตรูใหม่ของเจสซีนำหายนะมาสู่เมืองบีคอนทาวน์ และโลกก็อาจจะไม่เหมือนเดิม
แหล่งข้อมูลอื่น

เว็บไซต์ที่เป็นทางการของไมน์คราฟต์: สตอรีโหมด
บทความไมน์คราฟต์: สตอรีโหมดในวิกิไมน์คราฟต์
วิกิไมน์คราฟต์: สตอรีโหมด
ไม้กวาด

Broomcorm ไม้กวาดรุ่นแรกที่ประดิษฐ์โดย ลิวาย ดิกเคนสัน
ไม้กวาด (อังกฤษ: Broom) คือสิ่งที่ใช้กวาด ทำด้วยดอกอ่อนของต้นเลาเป็นต้นมัดเป็นกำๆ
ประวัติศาสตร์

ย้อนไปราว 200 ปีก่อน ในรัฐแมสซาชูเซตส์ ประเทศสหรัฐอเมริกา มีเกษตรกรนายหนึ่งชื่อว่า ลิวาย ดิกเคนสัน ได้สังเกตภรรยาของเขาก้มเก็บเศษใบไม้ที่อยู่ภายในสวนมาหลายปี เขาเลยคิดจะประดิษฐ์เครื่องผ่อนแรงให้ภรรยา โดยเขานำฟางข้าวมามัดรวมกัน ผูกเชือกที่ปลายข้างหนึ่ง เพื่อให้ภรรยาของเขาได้กวาดใบไม้ โดยเขาเรียกไม้กวาดที่เขาสร้างว่า Broomcorm และได้นำออกมาจำนาย ต่อมาเขาได้พัฒนาไม้กวาดของเขาโดยเพิ่มด้ามจับ
ในปี ค.ศ. 1820 ในประเทศอังกฤษ กลุ่มนักพัฒนาที่มีชื่อว่า เชกเกอร์ (Shaker) ได้พัฒนาไม้กวาดกลายเป็นผลิตภัณฑ์ของตนเอง จนไม้กวาดได้เป็นที่นิยกในทุกบ้านเรือนในยุคสมัยหนึ่ง เมื่อกลุ่มเชกเกอร์ได้พัฒนาจากเดิมที่นำฟางข้าวมามักรวมกันกลายมาเป็นไม้กวาดแบบแบนหรือไม้กวาดดอกหญ้า จนได้รับความนิยมมากล้นหลาม
ด้วยความล้าหลังทางเทคโนโลยีอุตสาหกรรมในประเทศอังกฤษ ทำให้พนักงานในโรงงานหนึ่งคนสามารถผลิตไม้กวาดได้เพียง 24 อันต่อวัน แต่อุตสาหกรรมในประเทศสหรัฐอเมริกาได้มีการใช้เครื่องจักรผลิตไม้กวาด โดยอุตสาหกรรมที่ใหญ่ที่สุดในนั้นสามารถผลิตไม้กวาดได้ถึงวันละ 6,000 อัน ซึ่งมีการส่งออกไม้กวาดไปสู่ประเทศต่างๆ เช่น ประเทศแคนาดา และประเทศแถบอเมริกาใต้
หลังจากนั้นได้มีข้อตกลงการค้าเสรีอเมริกาเหนือ (North America Free Trade Agreement : NAFTA) ซึ่งทำให้อุตสาหกรรมในประเทศสหรัฐอเมริกาต้องมีคู่แข่งทางการตลาดจากประเทศเพื่อนบ้าน เช่น ประเทศเม็กซิโก ด้วยราคาต้นทุนที่ถูกจากค่าแรงงานหรือต้นทุนการผลิต ด้วยเหตุนี้จึงมีการแข่งขันกันอย่างดุเดือด จึงทำให้แพร่กระจ่ายมาถึงประเทศไทย และทุกๆประเทศ
ชนิดของไม้กวาด

ไม้กวาดแบบแบน (ไม้กวาดดอกหญ้า) ใช้กวาดในพื้นเรียบเช่นพื้นปูนหรือพื้นปูกระเบื้อง
ไม้กวาดก้านมะพร้าว ใช้กวาดในพื้นดินหรือพื้นที่ขรุขระมากๆ
ไม้กวาดที่ทำจากไม้ไผ่ (ไม้ตาด) ใช้กวาดในพื้นหญ้า
ไม้กวาดหยากไย่ ใช้กวาดบนผนังห้องหรือตามมุมตึก
มาริโอ + แรบบิดส์ คิงดอมแบตเทิล

| มาริโอ + แรบบิดส์ คิงดอมแบตเทิล |
| --- | --- |

ผู้พัฒนา: ยูบิซอฟต์ มิลาน
ผู้จัดจำหน่าย: ทั่วโลก: ยูบิซอฟต์ AS: นินเท็นโด
กำกับ: Davide Soliani
อำนวยการผลิต: Xavier Manzanares Gian Marco Zanna
ออกแบบ: Damiano Moro
โปรแกรมเมอร์: Sylvain Glaize Tiziano Sardone
ศิลปิน: Mauro Perini Fabrizio Stibiel
เขียนบท: Andrea Babich Ed Kuehnel
แต่งเพลง: Grant Kirkhope
ชุด: มาริโอ เรฟวิงแรบบิดส์
เอนจิน: Snowdrop
เครื่องเล่น: นินเท็นโด สวิตช์
วางจำหน่าย: 29 สิงหาคม 2017
แนว: ผลัดกันเดิน, กลยุทธ์สวมบทบาท
รูปแบบ: ผู้เล่นเดี่ยว, หลายผู้เล่น
มาริโอ + แรบบิดส์ คิงดอมแบตเทิล (อังกฤษ: Mario + Rabbids Kingdom Battle) เป็นวิดีโอเกมแนวกลยุทธ์สวมบทบาทผลัดกันเดินข้ามฝั่ง พัฒนาโดยยูบิซอฟต์ มิลาน และจัดจำหน่ายโดยยูบิซอฟต์ สำหรับเครื่องนินเท็นโด สวิตช์ ตัวเกมเป็นเกมครอสโอเวอร์ระหว่างแฟรนไชส์ ​​มาริโอ ของนินเท็นโด และ เรฟวิงแรบบิดส์ ของยูบิซอฟต์ ตัวเกมมีทั้งรูปแบบการเล่นแบบเล่นคนเดี่ยวและแบบร่วมมือกัน เนื้อเรื่องของเกมผู้เล่นจะควบคุมมาริโอ เพื่อนของเขา และกลุ่มแรบบิดส์ที่แต่งตัวเป็นพวกเขา เพื่อรับมือกับผลพวงของการบุกรุกอย่างกะทันหันโดยกลุ่มแรบบิดส์ซึ่งบังเอิญใช้สิ่งประดิษฐ์อันทรงพลังที่นำความโกลาหลมาสู่อาณาจักรเห็ด
ตัวเกมพัฒนาโดยแผนกสตูดิโออิตาลีของยูบิซอฟต์ในมิลาน การพัฒนาเกิดขึ้นในปี 2014 โดย Davide Soliani ครีเอทีฟไดเร็กเตอร์ชาวอิตาลีของสตูดิโอ ซึ่งนำเสนอต้นแบบให้กับชิเงรุ มิยาโมโตะผู้สร้างมาริโอ ตัวเกมวางจำหน่ายในยุโรปและอเมริกาเหนือในเดือนสิงหาคม 2017 ในขณะที่นินเท็นโดเป็นผู้จัดจำหนายเกมในประเทศแถบเอเชียตะวันออกในเดือนมกราคม 2018 ตัวเกมได้รับการตอบรับเป็นอย่างดีจากนักวิจารณ์ ซึ่งยกย่องรูปแบบการเล่น ความลึก และกราฟิก ภายในเดือนกันยายน 2018 ตัวเกมมียอดขายมากกว่าสองล้านชุด
ไมเคิล เบย์

| ไมเคิล เบย์ |
| --- | --- |
เบย์ ในปี 2006
เกิด: ไมเคิล เบนจามิน เบย์  (1965-02-17) 17 กุมภาพันธ์ ค.ศ. 1965 (59 ปี) ลอสแอนเจลิส, รัฐแคลิฟอร์เนีย, สหรัฐ
อาชีพ: ผู้กำกับภาพยนตร์ ช่างภาพผู้อำนวยการสร้าง นักแสดง
ปีปฏิบัติงาน: 1986–ปัจจุบัน
ผลงานเด่น: อาร์มาเก็ดดอน เพิร์ล ฮาร์เบอร์ ทรานส์ฟอร์มเมอร์ส ไตรภาค
ไมเคิล เบนจามิน เบย์ (อังกฤษ: Michael Benjamin Bay) ผู้กำกับภาพยนตร์ชาวอเมริกัน เป็นที่รู้จักกันในชื่อ ไมเคิล เบย์ ผลงานของเขาจะโด่งดังในฐานะภาพยนตร์แอ็คชั่นทุนสร้างราคาสูง และมีสไตล์การลำดับภาพแบบรวดเร็วและการใช้สเปเชียลเอฟเฟ็คต์ โดยเฉพาะการใช้ระเบิดที่จะปรากฏในแทบทุกเรื่องของเขา ไมเคิล เบย์ได้โปรดิวซ์เซอร์และกำกับภาพยนตร์โด่งดังมากมายอาทิ อาร์มาเก็ดดอน: วันโลกาวินาศ (ปี 1998), เพิร์ล ฮาร์เบอร์ (ปี 2001) และภาพยนตร์ชุด ทรานส์ฟอร์มเมอร์ส (ปี 2007–ปัจจุบัน) ไมเคิล เบย์ เป็นผู้กำกับภาพยนตร์ที่สร้างรายได้มากกว่า 7.8 พันล้านดอลลาร์สหรัฐ ทั้งนี้เขายังเป็นผู้ก่อตั้งบริษัทผลิตสื่อโฆษณาชื่อ ดิ อินสติจูด เพื่อการพัฒนางานด้านสื่อโดยเฉพาะ เขายังเป็นผู้ร่วมก่อตั้งบริษัท แพลตินัม ดูนส์ บริษัทผลิตภาพยนตร์ที่มักจะหยิบผลงานสยองขวัญเก่า ๆ มาสร้างใหม่เช่น The Texas Chainsaw Massacre: ล่อมาชำแหละ (ปี 2003), The Amityville Horror: ผีทวงบ้าน (ปี 2005) ที่เกี่ยวกับบ้านผีสิงที่มีอยู่จริงในสหรัฐอเมริกา, The Hitcher: คนนรกโหดข้างทาง (ปี 2007), Friday the 13th: ศุกร์ 13 ฝันหวาน (ปี 2009), A Nightmare on Elm Street: นิ้วเขมือบ (ปี 2010)
แม้จะประสบความสำเร็จอย่างมากก็ตาม ผลงานของเขาที่ประสบความสำเร็จทางรายได้และคำวิจารณ์ในเชิงบวกนั้นมีอยู่ไม่กี่เรื่องเช่น เดอะ ร็อก: ยึดนรกป้อมมหากาฬ (ปี 1996) และ ทรานส์ฟอร์มเมอร์ส: มหาวิบัติจักรกลสังหารถล่มจักรวาล (ปี 2007)ในขณะที่เรื่องอื่น ๆ ซึ่งรวมถึงทรานส์ฟอร์มเมอร์สภาคต่อนั้นก็ได้รับคำวิจารณ์ในเชิงลบ
ชีวิตช่วงต้น

ไมเคิล เบย์ เกิดที่ ลอส แอนเจลิส รัฐแคลิฟอร์เนีย เขาถูกเลี้ยงดูโดยครอบครัวอุปถัมภ์คือ แฮร์ริเอ็ธ ผู้เป็นแม่ ที่มีกิจการร้านหนังสือและนักจิตวิทยาเด็ก และ จิม ผู้เป็นพ่อที่มีอาชีพเป็นนักการตลาด เบย์เติบโตมาแบบชาวยิว ปู่ของเขานั้นมีพื้นเพเป็นชาวรัสเซีย ญาติของเขาอีกคนนาม ซุซาน เบย์ เป็นภรรยาของนักแสดงระดับตำนานจาก สตาร์ เทรค นาม เลโอนาร์ด นิมอย (ซึ่งเป็นผู้ให้เสียงเซนติเนล ไพร์ม ในทรายส์ฟอร์เมอร์ส 3: ดาร์ค ออฟ เดอะ มูน) ปัจจุบัน ซูซาน เบย์เป็นหม้ายเนื่องจากเลโอนาร์ดได้เสียชีวิตไปแล้ว
เบย์ได้เข้ารับการศึกษาที่โรงเรียนครอสโรดส์ ในเมืองซานตาโมนิกา รัฐแคลิฟอร์เนีย ในช่วงวัยเด็กไมเคิล เบย์มักจะมีความสนใจด้านภาพยนตร์ตลอด ครั้งหนึ่งเขาเคยหยิบแท่งพลุไฟมาจุดใส่รถไฟของเล่นและทำการบันทึกวิดีโอด้วยกล้อง 8 มิลลิเมตรของแม่เพื่อสร้างเป็นภาพยนตร์สั้น แต่เหตุการณ์นั้นเขาถูกเพื่อนบ้านแจ้งว่าเขาเป็นผู้ก่อเหตุไฟไหม้ภายในบ้าน
ด้านอาชีพ

ไมเคิล เบย์ เริ่มทำงานด้านภาพยนตร์เมื่อเขาได้เข้าไปฝึกงานกับ จอร์จ ลูคัส ขณะนั้นเขาอายุเพียง 15 ปี โดยได้เข้าไปช่วยทำงานด้านสตอรี่บอร์ดในภาพยนตร์ อินเดียน่า โจนส์ ภาค 1: ขุมทรัพย์สุดขอบฟ้า ขณะนั้นเขารู้สึกว่าเข้าไปเป็นตัวปัญหาให้กับทีมงาน โอกาสชีวิตของเขาก็เปลี่ยนแปลงอีกครั้งหลังจากที่เขาได้ชมภาพยนตร์เรื่องนั้นและรู้สึกประทับใจมาก เขาจึงตัดสินใจที่จะเป็นผู้กำกับภาพยนตร์ให้ได้
เขาได้เข้าเรียนที่ มหาวิทยาลัยเวสเลยาน และจบการศึกษาในปี 1986 สาขาภาษาอังกฤษและภาพยนตร์ หลังจากเรียนจบเขาได้เรียนอีกครั้งที่ วิทยาลัย Art Center College of Design ที่เมืองพาซาเดนา ในวิชาภาพยนตร์ และได้เรียนคลาสเดียวกับ แซ็ค สไนเดอร์ อีกด้วย
ชีวิตส่วนตัว

ปัจจุบัน เบย์ยังครองชีวิตเป็นโสด เขามีบ้านพักอยู่ที่ ลอสแอนเจลิส และ ไมอามี โดยเขาเลี้ยงสุนัขพันธุ์ บลูมาสทิฟฟ์ ไว้เป็นเพื่อนจำนวน 2 ตัว ชื่อ "โบนครัชเชอร์" และ "เกรซ" ซึ่งเป็นชื่อจากตัวละครจากภาพยนตร์เรื่อง "Transformers" และ "Armageddon" ที่เบย์เป็นผู้กำกับ ก่อนหน้านี้เบย์ยังมีบลูมาสทิฟฟ์อีกตัวชื่อว่า "เมสัน" เขาเคยนำไปแสดงในภาพยนตร์เรื่อง "Tranformers" ภาคแรก แต่เมสันก็ได้เสียชีวิตระหว่างภาพยนตร์กำลังถ่ายทำในปี 2007 
ไมเคิล เบย์ มีนิสัยรักสุนัขและแมวมาก เขาเคยบริจาคเงินส่วนตัวให้กับกลุ่ม แอนิมอล เชลท์เตอร์ ซึ่งเป็นกลุ่มกองทุนที่ดูแลสุนัขและแมวจรจัดในสหรัฐอเมริกา
เดือนมีนาคม ปี 2016 นิตยสารโรลลิ่ง สโตน ได้รายงานว่าไมเคิล เบย์ มียานพาหนะรวมกันเป็นมูลค่ากว่า 50 ล้านดอลลาร์สหรัฐ อาทิ เครื่องบินเจ็ท Gulfstream G550 รวมถึงรถหรูอย่าง เบนท์ลีย์, เรนจ์ โรเวอร์, เอสคาเลด, เฟอร์รารี, ลัมโบกินี และเชฟโรเรต คาร์มาโร 2 คันที่ใช้ในการถ่ายทำภาพยนตร์ทรานส์ฟอร์เมอร์สด้วย